கேள்வி: சியோனா பெஞ்சமின் பற்றி தகவல் சொல்.
பதில்: சியோனா பெஞ்சமின் (''Siona Benjamin'', பிறப்பு: டிசம்பர் 11,1960) இந்தியாவின் மும்பையைச் சேர்ந்த ஒரு இந்திய அமெரிக்கர் கலைஞர் ஆவார். இப்போது நியூயார்க்கு நகரம் வசிக்கிறார்.
கேள்வி: சியோனா பெஞ்சமின் - பின்னணி பற்றி விளக்கவும்.
பதில்: ஒரு பன்முக கலாச்சார கலைஞராக இவரது தனித்துவமான படைப்பு, இந்து மற்றும் முஸ்லிம் பெரும்பான்மையாக வாழும் இந்தியாவில் யூதர் வளர்க்கப்பட்டதன் பின்னணியை பிரதிபலிக்கிறது. தனது ஓவியங்களில், இவர் தனது கடந்த காலத்தின் உருவங்களை இன்று அமெரிக்காவில் வகிக்கும் பாத்திரத்துடன் இணைத்து, இந்திய சிறு ஓவியங்கள் மற்றும் செபார்டிக் சின்னங்கள் ஆகிய இரண்டாலும் ஈர்க்கப்பட்ட அடிப்படை அர்த்தத்தின் வண்ணங்களை உருவாக்குகிறார். இவர் ஓவியத்தில் தனது முதல் முதுகலைப் பட்டத்தையும், நாடக அரங்கு வடிவமைப்பில் இரண்டாவது நுண்கலையில் முதுகலைப் பட்டத்தையும் பெற்றுள்ளார். அமெரிக்க ஐக்கிய நாடுகள், கனடா, ஐரோப்பா, மற்றும் இந்தியா உள்ளிட்ட ஆசியா நாடுகளில் இவர் கண்காட்சிகளை நடத்தியுள்ளார். இவரது படைப்புகள், த நியூயார்க் டைம்ஸ், தி சிகாகோ டிரிப்யூன், தி பிலடெல்பியா இன்க்வைரர், தி பைனான்சியல் டைம்ஸ், தி பாஸ்டன் குளோப், ஆர்ட் அன்ட் ஆன்டிக், ஆர்ட்நியூஸ் மற்றும் ''மொமென்ட்'' போன்ற பல்வேறு ஊடகங்களில் இடம்பெற்றுள்ளன. மார்ச் 2024 இல், இவரது கலை ''தி ப்ளூ பட்டர்ஃபிளை ஆஃப் கொச்சின்'' என்ற புதிய புத்தகத்திலும் இடம்பெற்றது.https://jewishdiversitystories.org/identity/the-blue-butterfly-of-cochin-a-story-of-history-identity-israel-and-home/ இது இந்திய யூத பாரம்பரிய மையத்தால் தொகுக்கப்பட்டு, ''கலானியாட் புக்ஸ்'' நிறுவனத்தால் வெளியிட்டது. சியோனாவின் அசல் ஓவியங்கள் நியூயார்க் நகரில் உள்ள ஏ. சி. ஏ அருங்காட்சியகத்தில் காட்சிக்கு கிடைக்கின்றன. படிமம்:Siona_Benjamin_Work_Example.jpg
கேள்வி: சியோனா பெஞ்சமின் - பெண்களின் சித்தரிப்புகள் பற்றி விளக்கவும்.
பதில்: பெஞ்சமினின் படைப்புகளில் பெரும்பாலானவர்கள் பெண்களாகவே உள்ளனர்.. பேத்தின் மகள் என்றும், மோசே மற்றும் ஆரோனின் மூத்த சகோதரி என்றும் விவரிக்கப்படும் மிரியம் இவரது மூன்று படைப்புகளில் காணப்படுகிறார். ஒன்றில், அவள் ஒரு பெட்டியை எடுத்துச் சென்று நடந்து செல்கிறாள். மற்றொன்றில் பாரம்பரிய இந்திய உடையணிந்து காணப்படுகிறாள். அதில் அவள் நோய்வாய்ப்பட்டு பேய்களால் சூழப்பட்டிருக்கிறாள். மூன்றாவது, அவள் ஒரு சிலந்தியின் வலையில் சிக்கிய ஒரு பாரசீக தேவதையாக காட்டப்படுகிறாள். மற்றொனில் யூதம் மற்றும் இஸ்லாம் மதத்தில் ஆதாம் முதல் மனைவியாக கருதும் லிலித் என்ற பெண் ஓவியம் மூன்று பாப் கலை பதிப்புகளில் காட்டப்பட்டுள்ளது. ராகேல், லியா, எஸ்தர் ஆகியோரிம் இந்தத் தொடரில் சேர்க்கப்பட்டுள்ளனர்.